Rozsudok

Rozsudok je druh procesného úkonu (rozhodnutia) súdu. 

Úprava rozsudku ako právneho inštitútu sa aj v rámci jednotlivých právnych poriadkov líši v závislosti od typu konania (civilný procesK slovenskému právu pozri najmä: 

§ 212 a nasl., 273 a nasl. zák. č. 160/2015 Z.z. Civilný sporový poriadok v znení platnom a účinnom k 15. 4. 2024 (ďalej len „CSP“) 

a 

§ 39 a nasl. zák. č. 161/2015 Z.z. Civilný mimosporový poriadok v znení platnom a účinnom k 15. 4. 2024 (ďalej len „CMP“)., trestný procesK slovenskému právu pozri najmä: § 162 a nasl. zák. č. 301/2005 Z. z. Trestný poriadok v znení platnom a účinnom k 15. 4. 2024 (ďalej len „TP“), konanie pred správnym súdomK slovenskému právu pozri najmä: § 137 a nasl. zák. č. 162/2015 Z.z. Správny súdny poriadok, v znení platnom a účinnom k dňu 16. 4. 2024 (ďalej len „SSP“). a pod.).

 Platné slovenské právo 
Pre rozsudok je vo všetkých druhoch konaní v porovnaní s ostatnými druhmi rozhodnutia charakteristický vyšší stupeň formálnosti a slávnostnosti. V podmienkach Slovenska sa preto vždy vyhlasuje verejne a „v mene Slovenskej republiky“.čl. 142 ods. 4 Ústavy SR; § 219 ods. 1 CSP; § 163 ods. 1 TP; § 137 ods. 2 SSP; § 65 ods. 1 zák. č. 314/2018 Z. z. o Ústavnom súde Slovenskej republiky a o zmene a doplnení niektorých zákonov v znení platnom a účinnom k 16. 4. 2024. Proti neprávoplatným rozsudkom súdu prvého stupňa je spravidla prípustný riadny opravný prostriedok (odvolanie).Napr. § 355 ods. 1 CSP či § 306 ods. 1 TP.

 Civilné procesné právo 
V slovenskom civilnom procesnom práve (a podobne aj v konaní pred správnym súdom)§ 133 SSP. je rozsudok druh rozhodnutia súdu vo veci samej.§ 212 ods. 1 CSP a § 39 ods. 1 CMP. Okrem rozsudku súd v civilnom sporovom konaní rozhoduje uznesením§ 234 a nasl. CSP., platobným rozkazom§ 265 a nasl. CSP. alebo európskym platobným rozkazom§ 269 a nasl. CSP.. Rozsudkom sa rozhoduje v zásade o celej prejednávanej veci (konečný rozsudok).§ 212 ods. 2 CSP. Výnimkami z tejto zásady sú civilnom konaní čiastočný rozsudok§ 213 CSP. a medzitýmny rozsudok§ 214 CSP. (aj medzirozsudok). Osobitnými druhmi rozsudkov v civilnom sporovom konaní sú skrátené rozsudky: rozsudok pre zmeškanie§ 273 a nasl. CSP., rozsudok pre uznanie nároku§ 282 a nasl. CSP. a rozsudok pre vzdanie sa nároku§ 286 a nasl. CSP.. Tieto sa spolu s platobnými rozkazmi neuplatňujú v civilnom mimosporovom konaní.§ 46 CMP. Civilný mimosporový poriadok potom upravuje aj niektoré ďalšie odchýlky od všeobecnej úpravy v Civilnom sporovom poriadku, napríklad: vo veci samej možno v mimosporovom konaní rozhodnúť aj uznesením§ 39 ods. 1 CMP., rozsudky o osobnom stave majú účinky proti všetkým (erga omnes)§ 43 CMP. a prelamuje sa zásada ne ultra petitum partium§ 40 CMP..

Rozsudok okrem záhlavia obsahuje výrok, odôvodnenie, poučenie o odvolaní a o možnosti exekúcie§ 219 ods. 1, § 220 CSP. a záverečnú časť. Zákon stanovuje, kedy písomné vyhotovenie rozsudku nemusí obsahovať odôvodnenie.§221 CSP. Rozsudky možno z hľadiska účinkov členiť na deklaratórne a konštitutívne. Z hľadiska predmetu konania, na ktoré nadväzujú sa rozlišujú rozsudky na plnenie, rozsudky o usporiadaní práv a povinností, určovacie rozsudky, rozsudky o určení právnej skutočnosti a iné rozsudky.Cf. § 137 CSP. Rozsudok súd doručuje stranám (resp. účastníkom konania) do vlastných rúk.§ 223 CSP.

 Trestné procesné právo 
V slovenskom trestnom procesnom práve druh predstavuje rozsudok druh rozhodnutia súdu popri trestnom rozkaze, príkaze a uznesení.§ 162 ods. 1 TP. Len rozsudkom môže súd autoritatívne rozhodnúť o vine a trestečl. 50 ods. 2 Ústavy SR., avšak „trestný rozkaz má povahu odsudzujúceho rozsudku“.§ 353 ods. 8 TP.

Po úvodných slovách „V mene Slovenskej republiky“ musí rozsudok obsahovať záhlavie so zákonne vymedzeným obsahom (§ 163 ods. 1 TP), výrok rozsudku s uvedením zákonných ustanovení, ktoré sa použili, ak Trestný poriadok neustanovuje niečo iné (napríklad zjednodušený písomný rozsudok po vzdaní sa práva na odvolanie prokurátorom i obvineným§ 172 ods. 2 TP.), tak aj odôvodnenie a nakoniec poučenie o opravnom prostriedku.§ 163 ods. 1 TP. Trestný poriadok presne vymedzuje náležitosti jednotlivých častí rozsudku, pričom účelom týchto ustanovení je primárne, aby nebol trestný čin a páchateľ zameniteľný a rozsudok nevykonateľný.Cf. § 163 a nasl. TP. Každý rozsudok treba vyhotoviť písomne. Vyhotovenie rozsudku musí byť v zhode s obsahom rozsudku tak, ako bol vyhlásený.§ 172 ods. 1 TP. Rozsudok sa doručuje obžalovanému, prokurátorovi, poškodenému, ktorý uplatnil nárok na náhradu škody a zúčastnenej osobe.§ 173 ods. 1 a 2 TP. Ak má obžalovaný obhajcu alebo zákonného zástupcu, doručuje sa aj jemu. Ďalším subjektom sa rozsudok doručuje, ak tak stanovuje Trestný poriadok.Cf. § 173 TP. 

 Referencie 

 Ďalšia literatúra 




Kategória:Procesné právo